เผยหญิงวัย 73 กลับจากเที่ยวอู่ฮั่น ป่วย-ติดเชื้อไวรัส ไม่ยืนยันสายพันธุ์ 
ผอ.รพ.นครปฐม แถลง กรณีผู้ป่วยเข้าเกณฑ์ติดเชื้อไวรัส โคโรน่า เป็นหญิงวัย 73 กลับจากท่องเที่ยวเมืองอู่ฮั่น ศูนย์กลางแพร่ระบาด มี อาการไข้ หายใจเหนื่อย ตรวจพบ เชื้อไวรัส แต่ยังไม่ระบุสายพันธุ์ล่าสุดอาการดีขึ้นที่โรงพยาบาลนครปฐม ดร.พญ.ดารารัตน์ รัตนรักษ์ผู้อำนวยการโรงพยาบาลนครปฐม ได้ออกมาเปิดเผยถึง กรณีที่ โรงพยาบาลนครปฐม พบผู้ป่วยที่เข้าเกณฑ์เฝ้าระวังโรคปอดอักเสบจากการติดเชื้อสายพันธุ์ใหม่ 2019 ที่แพร่ระบาดจากเมืองอู่ฮั่น ประเทศจีน เข้ารับการตรวจที่โรงพยาบาลใน จ.นครปฐม เมื่อวันที่ 15 ม.ค.63จากการตรวจสอบไข้และประวัติของผู้เข้ารับการรักษา เป็นหญิงไทย อายุ 73 ปี มีประวัติเดินทางไปท่องเที่ยวที่เมืองอู่ฮั่น เมื่อช่วงปีใหม่ และในช่วง 14 วันหลังจากเดินทางกลับมาแล้ว มีอาการไข้ หายใจเหนื่อย ได้มาตรวจที่โรงพยาบาล ทีมแพทย์ได้ทำการตรวจ และให้นำเชื้อไปตรวจสอบนอกจากนี้ คนไข้ยังมีโรคประจำตัวคือโรคหัวใจ และความดันโลหิตสูง จึงสั่งให้ดำเนินการเฝ้าระวัง รับผู้ป่วยไว้ในห้องผู้ป่วยแยกโรค ความดันลดตามมาตรฐาน เพื่อรอผลพิสูจน์ให้แน่ชัดอีกครั้งหนึ่ง พร้อมประสานให้ทุกโรงพยาบาลในพื้นที่ จ.นครปฐม ให้เฝ้าระวังอย่างเต็มที่ดร.พญ.ดารารัตน์ รัตนรักษ์ ผู้อำนวยการโรงพยาบาลนครปฐม เผยอีกว่า สำหรับคนไข้ที่ได้เข้ารับการรักษา ขณะนี้อาการดีขึ้นมาก ในระยะเวลา 5 วัน ยังไม่มีอาการที่บ่งบอกของการเป็นหืดหอบ เป็นคนไข้ที่มีอายุมาก และมีโรคหัวใจอยู่ ถือว่าอาการทรงตัวในเกณฑ์ที่ดี ไม่มีโรคแทรกซ้อนเบื้องต้น อาการเหมือนโรคไข้หวัดใหญ่ พบว่ามีเชื้อไวรัสจากสิ่งส่งตรวจ แต่ยังไม่สามารถที่จะบ่งบอกได้ชัดเจนว่าเป็นไวรัสสายพันธุ์ใด ต้องรอการยืนยันจากผู้เชี่ยวชาญของกระทรวงสาธารณสุขอีกครั้ง ขณะนี้อยู่ในระหว่างรอผลว่าจะมีการแพร่กระจายผ่านทางคนหรือไม่อยากฝากเตือนถึงพี่น้องประชาชนชาวจังหวัดนครปฐม หรือผู้ที่เดินทางไปเที่ยวกลับมาจากประเทศจีน เมืองอู่ฮั่น ต้องมีการเฝ้าระวังข้อสังเกตอาการ โรงพยาบาลนครปฐมมีศักยภาพที่จะดูแลคนไข้ได้และกระทรวงสาธารณสุขมีความพร้อมที่จะดูแลไข้ในประเทศไทย ในกรณีที่มีความเสี่ยง หากมีข้อสงสัยและต้องสังเกตอาการ เราพร้อมที่จะดูแลประชาชน ขอให้ประชาชนอย่าตื่นตระหนกตกใจเรื่องนี้ ดูแลตัวเอง รักษาสุขภาพทั้งนี้ สำหรับที่เดินทางไปท่องเทียวหรือเยี่ยมญาติที่อู่ฮั่น ประเทศจีน เมื่อกลับมาแล้วภายใน 14 วัน หากมีอาการไข้ ไอ จาม มีน้ำมูก ปวดหัวตัวร้อน หายใจเหนื่อยหอบ ให้ไปที่โรงพบาบาลใกล้บ้านทันที พร้อมแจ้งอาการให้แพทย์และประวัติการเดินทาง เพื่อแพทย์จะได้ตรวจดูอาการได้อย่างถูกต้อง หรือหากมีข้อสงสัย สามารถโทรสอบถามได้ที่ 1422.
ผอ.รพ.นครปฐม แถลง กรณีผู้ป่วยเข้าเกณฑ์ติดเชื้อไวรัสโคโรน่าเป็นหญิงวัย 73 กลับจากท่องเที่ยวเมืองอู่ฮั่น ศูนย์กลางแพร่ระบาด มีอาการไข้ หายใจเหนื่อยตรวจพบเชื้อไวรัสแต่ยังไม่ระบุสายพันธุ์
ไวรัสโคโรน่า,ไวรัสโคโรน่าสายพันธ์ุใหม่,ติดเชื้อไวรัส,ข่าวทั่วไป